в модела на търговия.
 В. РЕЗУЛТАТИ ОТ РАЗСЛЕДВАНЕТО
 (14)
 Разследването потвърди, че SZP не е изнасял продукта, предмет на преразглеждането, в Европейския съюз през периода на разследване, което доведе до налагането на мерките с разширен обхват, т.е. от 1 януари до 31 декември 2003 г. Първият износ от страна на SZP на продукта — предмет на преразглеждането, е бил реализиран след разширяването на мерките, inter alia, за Израел.
 (15)
 Освен това съгласно представените документални доказателства SZP е бил в състояние да докаже в задоволителна степен, че няма преки или непреки връзки с нито един от индийските производители износители или израелските дружества, които подлежат на действащите антидъмпингови и изравнителни мерки.
 (16)
 Както вече беше споменато в съображение 14, SZP е започнал да изнася разглеждания продукт за Съюза едва след разследвания период, след който се стига до мерките с разширен обхват. SZP произвежда фолио от PET, което продава или използва, за да произвежда асортимент от опаковъчни продукти.
 (17)
 За производството на фолиото от PET, изнасяно за Съюза, SZP използва също така суровина с произход от Индия, но това не беше счетено за процес, в който има заобикаляне на мерките. Индийската суровина съставлява едва една малка част от суровината, закупувана от SZP от несвързани лица, и се смесва с други суровини, които се закупуват предимно в национален мащаб. Индийският производител на суровината е дългогодишен доставчик на SZP.
 (18)
 Освен това не бяха открити доказателства, че SZP закупува готово фолио от PET от Индия, което да препродава или претоварва за Европейския съюз.
 Г. ИЗМЕНЕНИЕ НА МЕРКИТЕ, КОИТО СЕ ПРЕРАЗГЛЕЖДАТ
 (19)
 В съответствие с горните констатации, че SZP няма участие в практики за заобикаляне на мерките, дружеството следва да бъде освободено от действащите антидъмпингови и изравнителни мерки.
 (20)
 Регистрирането на вноса на фолио от PET, изпращано от Израел от SZP, което е наложено с регламента за откриване, следва да се прекрати. В съответствие с член 14, параграф 5 от основния антидъмпингов регламент, който предвижда мерките спрямо регистриран внос да се прилагат от датата на регистриране, и предвид освобождаването на дружеството от мерките не следва да се събира антидъмпингово мито върху вноса на фолио от PET, изпращано от Израел от SZP, което е въведено на територията на Съюза с регистрация, наложена с регламента за откриване.
 (21)
 Предвид на това, че е установено, че дружеството не заобикаля действащите мерки, по отношение на изравнителните мерки освобождаването следва да поражда действие от датата на влизане в сила на Регламент (ЕС) No 6/2010 в съответствие с член 23, параграф 6 от основния антисубсидиен регламент. Възстановяването или опрощаването трябва да се изисква от националните митнически органи в съответствие с приложимото митническо законодателство.
 (22)
 В съответствие с член 13, параграф 4 от основния антидъмпингов регламент и член 23, параграф 6 от основния антисубсидиен регламент освобождаването от мерките с разширен обхват, предвидено за произвежданото от SZP фолио от PET, остава валидно, при условие че окончателно установените факти оправдават освобождаването и не бъде установено, например, че освобождаването е дадено въз основа на невярна или подвеждаща информация, предоставена от засегнатото дружество. Ако prima facie доказателства